ระเบียบกระทรวงการท่องเที่ยวและกีฬาระเบียบกระทรวงการท่องเที่ยวและกีฬาว่าด้วยหลักเกณฑ์และวิธีการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดพ.ศ. ๒๕๕๘ โดยที่เป็นการสมควรกำหนดหลักเกณฑ์และวิธีการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดอาศัยอำนาจตามความในมาตรา ๑๔ วรรคสามแห่งพระราชบัญญัติการกีฬาแห่งประเทศไทย พ.ศ. ๒๕๕๘รัฐมนตรีว่าการกระทรวงการท่องเที่ยวและกีฬา จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงการท่องเที่ยวและกีฬาว่าด้วยหลักเกณฑ์และวิธีการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดพ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้คณะกรรมการดำเนินการเลือก หมายความว่าคณะกรรมการดำเนินการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดประธานกรรมการดำเนินการเลือก หมายความว่าประธานกรรมการดำเนินการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดกรรมการดำเนินการเลือก หมายความว่ากรรมการดำเนินการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดคณะอนุกรรมการประจำสถานที่เลือกและตรวจนับคะแนน หมายความว่าคณะอนุกรรมการประจำสถานที่เลือกและตรวจนับคะแนนในการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดอนุกรรมการประจำสถานที่เลือกและตรวจนับคะแนน หมายความว่า อนุกรรมการประจำสถานที่เลือกและตรวจนับคะแนนในการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดหมวด ๑คณะกรรมการดำเนินการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัด ข้อ ๔ เพื่อให้การเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดดำเนินไปด้วยความเรียบร้อยให้รัฐมนตรีแต่งตั้งคณะกรรมการดำเนินการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดขึ้นคณะหนึ่งประกอบด้วยประธานกรรมการดำเนินการเลือกหนึ่งคนและกรรมการดำเนินการเลือกอีกจำนวนไม่เกินหกคนข้อ ๕ ประธานกรรมการดำเนินการเลือกและกรรมการดำเนินการเลือกต้องไม่เป็นนายกสมาคมกีฬาแห่งจังหวัดกรรมการสมาคมกีฬาแห่งจังหวัด หรือผู้ดำรงตำแหน่งอื่นในสมาคมกีฬาแห่งจังหวัดข้อ ๖ ให้คณะกรรมการดำเนินการเลือกมีอำนาจหน้าที่ในการดำเนินการเกี่ยวกับการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดอำนาจหน้าที่เช่นว่านี้ ให้รวมถึง(๑) จัดทำรายชื่อนายกสมาคมกีฬาแห่งจังหวัด ผู้มีสิทธิลงคะแนนและผู้มีสิทธิสมัครรับเลือก(๒) ดำเนินการรับสมัครรับเลือก(๓) ตรวจสอบคุณสมบัติและหลักฐานการสมัครรับเลือก(๔) ประกาศรายชื่อผู้สมัครรับเลือกและผู้มีสิทธิลงคะแนน(๕) กำหนดรูปแบบบัตรลงคะแนนที่มีรายละเอียดเกี่ยวกับช่องลงคะแนนรายชื่อผู้สมัครรับเลือก และหมายเลขประจำตัวผู้สมัครรับเลือก(๖) กำหนดรูปแบบ ลักษณะและรายละเอียดของเอกสารที่จำเป็นต้องใช้ในการเลือก(๗) พิจารณาตัดสิทธิลงคะแนนของผู้มีสิทธิลงคะแนนที่ฝ่าฝืนหรือไม่ปฏิบัติตามระเบียบนี้(๘) ประกาศผลการเลือก(๙) แต่งตั้งคณะอนุกรรมการประจำสถานที่เลือกและตรวจนับคะแนนหรือคณะอนุกรรมการอื่นเพื่อช่วยดำเนินการตามระเบียบนี้ให้นายทะเบียนกลางสมาคมกีฬา นายทะเบียนสมาคมกีฬาประจำกรุงเทพมหานครหรือนายทะเบียนสมาคมกีฬาประจำจังหวัดให้ความช่วยเหลือหรือสนับสนุนแก่คณะกรรมการดำเนินการเลือกตามที่คณะกรรมการดำเนินการเลือกร้องขอข้อ ๗ ให้นำบทบัญญัติว่าด้วยคณะกรรมการที่มีอำนาจดำเนินการพิจารณาทางปกครองตามกฎหมายว่าด้วยวิธีปฏิบัติราชการทางปกครองมาใช้บังคับกับการประชุมของคณะกรรมการดำเนินการเลือกโดยอนุโลมการลงมติวินิจฉัยของคณะกรรมการดำเนินการเลือกให้ถือเสียงข้างมากกรรมการดำเนินการเลือกคนหนึ่งให้มีหนึ่งเสียงในการลงคะแนนถ้าคะแนนเสียงเท่ากันให้ประธานกรรมการดำเนินการเลือกออกเสียงเพิ่มขึ้นอีกเสียงหนึ่งเป็นเสียงชี้ขาดหมวด ๒การสมัครรับเลือกเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัด ข้อ ๘ เมื่อจะมีการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดให้นายทะเบียนกลางสมาคมกีฬาส่งบัญชีรายชื่อนายกสมาคมกีฬาแห่งจังหวัดให้แก่คณะกรรมการดำเนินการเลือกข้อ ๙ ให้คณะกรรมการดำเนินการเลือกจัดทำประกาศการรับสมัครรับเลือกเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดโดยต้องกำหนดวัน เวลา สถานที่ และรายละเอียดการรับสมัครรับเลือกและวันเลือกและสถานที่เลือกไว้ด้วย ทั้งนี้วันเลือกต้องเป็นวันหยุดราชการและสถานที่เลือกต้องจัดในเขตกรุงเทพมหานครหรือปริมณฑลให้คณะกรรมการดำเนินการเลือกจัดส่งประกาศตามวรรคหนึ่งไปยังสถานที่ตั้งสำนักงานใหญ่ของสมาคมกีฬาแห่งจังหวัดตามที่ปรากฏในทะเบียนของนายทะเบียนกลางสมาคมกีฬา นายทะเบียนสมาคมกีฬาประจำกรุงเทพมหานครหรือนายทะเบียนสมาคมกีฬาประจำจังหวัด โดยทางไปรษณีย์ลงทะเบียนตอบรับและถือว่าสมาคมกีฬาแห่งจังหวัดนั้นได้รับแจ้งประกาศดังกล่าวแล้วเมื่อครบเจ็ดวันนับแต่วันส่งให้คณะกรรมการดำเนินการเลือกปิดประกาศตามวรรคหนึ่งไว้ ณ ที่ทำการกกท. สำนักงานใหญ่และสำนักงาน กกท. จังหวัดพร้อมทั้งเผยแพร่ทางเว็บไซต์ของการกีฬาแห่งประเทศไทย หรือจะประกาศทางสื่อมวลชนอื่นเพิ่มเติมตามที่เห็นสมควรด้วยก็ได้ข้อ ๑๐ ผู้สมัครรับเลือกเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดนอกจากต้องดำรงตำแหน่งนายกสมาคมกีฬาแห่งจังหวัดและไม่เป็นพนักงานหรือลูกจ้างของการกีฬาแห่งประเทศไทยแล้วต้องมีคุณสมบัติและไม่มีลักษณะต้องห้าม ดังต่อไปนี้(๑) มีสัญชาติไทย(๒) มีอายุไม่เกินหกสิบห้าปีบริบูรณ์ในวันสมัคร(๓) ไม่เป็นบุคคลล้มละลาย หรือไม่เคยเป็นบุคคลล้มละลายทุจริต(๔) ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๕) ไม่เป็นบุคคลวิกลจริตหรือจิตฟั่นเฟือนไม่สมประกอบ(๖)ไม่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๗) ไม่เป็นสมาชิกสภาผู้แทนราษฎรหรือสมาชิกวุฒิสภา(๘) ไม่เป็นข้าราชการการเมืองเว้นแต่เป็นการดำรงตำแหน่งกรรมการตามบทบัญญัติแห่งกฎหมาย(๙) ไม่เป็นผู้ดำรงตำแหน่งใดในพรรคการเมืองหรือเจ้าหน้าที่ของพรรคการเมือง(๑๐) ไม่เคยถูกไล่ออก ปลดออก หรือให้ออกจากงาน เพราะทุจริตต่อหน้าที่(๑๑) ไม่เป็นกรรมการ หรือผู้บริหาร หรือผู้มีอำนาจในการจัดการหรือมีส่วนได้เสียในนิติบุคคลซึ่งเป็นผู้ร่วมทุนหรือมีประโยชน์ได้เสียเกี่ยวข้องกับกิจการของการกีฬาแห่งประเทศไทยเว้นแต่เป็นประธานกรรมการกรรมการ หรือผู้บริหารโดยการมอบหมายของการกีฬาแห่งประเทศไทย(๑๒) ไม่เป็นผู้ดำรงตำแหน่งกรรมการในรัฐวิสาหกิจอื่นเกินกว่าสองแห่ง ทั้งนี้ ให้นับรวมการเป็นกรรมการโดยตำแหน่งและการได้รับมอบหมายให้ปฏิบัติราชการแทนในตำแหน่งกรรมการด้วยข้อ ๑๑ นายกสมาคมกีฬาแห่งจังหวัดผู้ใดประสงค์จะสมัครรับเลือกเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดให้สมัครรับเลือกต่อคณะกรรมการดำเนินการเลือกการสมัครรับเลือกตามวรรคหนึ่งให้ใช้ใบสมัครตามแบบ คกก. ๒ท้ายระเบียบนี้ โดยยื่นใบสมัครต่อคณะกรรมการดำเนินการเลือกหรือยื่นใบสมัครผ่านทางนายทะเบียนกลางสมาคมกีฬานายทะเบียนสมาคมกีฬาประจำกรุงเทพมหานคร หรือนายทะเบียนสมาคมกีฬาประจำจังหวัด ณที่ทำการ กกท. สำนักงานใหญ่ หรือสำนักงาน กกท.จังหวัดแห่งท้องที่ที่สมาคมกีฬาแห่งจังหวัดนั้นตั้งอยู่ พร้อมด้วยเอกสารและหลักฐานดังต่อไปนี้(๑) สำเนาบัตรประจำตัวประชาชนหรือบัตรอื่นที่ทางราชการออกให้(๒) ภาพถ่ายสำเนาทะเบียนบ้าน(๓) รูปถ่ายหน้าตรงไม่สวมหมวกขนาด ๔ x ๖ เซนติเมตรถ่ายมาแล้วไม่เกินหกเดือนนับถึงวันสมัคร จำนวนสองรูป(๔) รูปถ่ายหน้าตรงไม่สวมหมวกขนาด ๔ x ๖ นิ้วถ่ายมาแล้วไม่เกินหกเดือนนับถึงวันสมัครจำนวนสองรูป(๕)หลักฐานแสดงการเป็นนายกสมาคมกีฬาแห่งจังหวัดที่นายทะเบียนกลางสมาคมกีฬานายทะเบียนสมาคมกีฬาประจำกรุงเทพมหานครหรือนายทะเบียนสมาคมกีฬาประจำจังหวัดออกให้ในกรณีที่ผู้สมัครรับเลือกยื่นใบสมัครผ่านทางนายทะเบียนกลางสมาคมกีฬานายทะเบียนสมาคมกีฬาประจำกรุงเทพมหานคร หรือนายทะเบียนสมาคมกีฬาประจำจังหวัดให้นายทะเบียนที่ได้รับใบสมัครนั้นจัดทำหลักฐานการรับใบสมัครมอบให้แก่ผู้สมัครรับเลือกและให้จัดส่งใบสมัครพร้อมด้วยเอกสารและหลักฐานแก่คณะกรรมการดำเนินการเลือกภายในวันถัดจากวันที่ได้รับใบสมัครข้อ ๑๒ เมื่อคณะกรรมการดำเนินการเลือกได้รับใบสมัครพร้อมด้วยเอกสารและหลักฐานตามข้อ๑๑ แล้วให้คณะกรรมการดำเนินการเลือกตรวจสอบความถูกต้องของใบสมัครและความครบถ้วนของเอกสารและหลักฐานประกอบใบสมัครในกรณีที่ใบสมัครที่ยื่นไว้ไม่ถูกต้องหรือเอกสารหรือหลักฐานประกอบใบสมัครไม่ครบถ้วนให้คณะกรรมการดำเนินการเลือกแนะนำให้ผู้สมัครรับเลือกแก้ไขเพิ่มเติมใบสมัครให้ถูกต้องหรือนำเอกสารหรือหลักฐานมายื่นเพิ่มเติมภายในเวลาที่คณะกรรมการดำเนินการเลือกกำหนดในกรณีที่ผู้สมัครรับเลือกไม่แก้ไขเพิ่มเติมใบสมัครหรือไม่จัดส่งเอกสารหรือหลักฐานให้ถูกต้องและครบถ้วนภายในเวลาตามวรรคสองให้ถือว่าผู้สมัครรับเลือกไม่ประสงค์จะสมัครรับเลือกเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดข้อ ๑๓ ให้คณะกรรมการดำเนินการเลือกจัดทำบัญชีรายชื่อและหมายเลขประจำตัวผู้สมัครรับเลือกเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดตามลำดับตัวอักษรของชื่อจังหวัดที่นายกสมาคมกีฬาแห่งจังหวัดนั้นสมัครรับเลือกพร้อมบัญชีรายชื่อผู้มีสิทธิลงคะแนนส่งไปยังสถานที่ตั้งสำนักงานใหญ่ของสมาคมกีฬาแห่งจังหวัดโดยทางไปรษณีย์ลงทะเบียนตอบรับก่อนกำหนดวันเลือกไม่น้อยกว่าสิบสี่วันให้คณะกรรมการดำเนินการเลือกปิดประกาศบัญชีรายชื่อและหมายเลขประจำตัวผู้สมัครรับเลือกเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดและบัญชีรายชื่อผู้มีสิทธิลงคะแนนไว้ ณ ที่ทำการ กกท. สำนักงานใหญ่และสำนักงานกกท. จังหวัด พร้อมทั้งเผยแพร่ทางเว็บไซต์ของการกีฬาแห่งประเทศไทยหรือจะประกาศทางสื่อมวลชนอื่นเพิ่มเติมตามที่เห็นสมควรด้วยก็ได้ข้อ ๑๔ ก่อนกำหนดวันเลือกไม่น้อยกว่าห้าวันถ้าผู้มีสิทธิลงคะแนนผู้ใดยังไม่ได้รับบัญชีรายชื่อและหมายเลขประจำตัวผู้สมัครรับเลือกเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดให้ผู้นั้นแจ้งต่อคณะกรรมการดำเนินการเลือกเพื่อดำเนินการให้ตนทราบรายชื่อและหมายเลขประจำตัวผู้สมัครรับเลือกข้อ ๑๕ ในกรณีที่คณะกรรมการดำเนินการเลือกพบว่าบัญชีรายชื่อหรือหมายเลขประจำตัวผู้สมัครรับเลือกเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดหรือบัญชีรายชื่อผู้มีสิทธิลงคะแนนมีข้อผิดพลาดให้คณะกรรมการดำเนินการเลือกดำเนินการแก้ไขให้ถูกต้องก่อนกำหนดวันเลือกไม่น้อยกว่าสามวันเพื่อให้คณะอนุกรรมการประจำสถานที่เลือกและตรวจนับคะแนนนำไปปิดประกาศตามข้อ ๑๖ (๔)หมวด ๓การดำเนินการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัด ข้อ ๑๖ ให้คณะกรรมการดำเนินการเลือกแต่งตั้งคณะอนุกรรมการประจำสถานที่เลือกและตรวจนับคะแนนขึ้นคณะหนึ่งประกอบด้วยประธานอนุกรรมการหนึ่งคนและอนุกรรมการอีกจำนวนไม่เกินสิบคน มีอำนาจหน้าที่ดังต่อไปนี้(๑) จัดทำบัตรลงคะแนน(๒) จัดเตรียมสถานที่ลงคะแนน สถานที่ตรวจนับคะแนนและสถานที่สังเกตการณ์(๓) จัดหาอุปกรณ์สำหรับใช้ลงคะแนน ดังต่อไปนี้(ก) หีบบัตรลงคะแนน(ข) คูหาลงคะแนน(ค) เครื่องเขียน(ง) กระดานดำ กระดาษ หรืออุปกรณ์อย่างอื่นที่คล้ายคลึงกันเพื่อใช้ในการตรวจนับคะแนน(๔) ปิดประกาศบัญชีรายชื่อ หมายเลขประจำตัวพร้อมรูปถ่ายของผู้สมัครรับเลือกเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดและบัญชีรายชื่อผู้มีสิทธิลงคะแนน(๕) จัดระเบียบและควบคุมดูแลให้ความสะดวกแก่ผู้มีสิทธิลงคะแนนเพื่อให้การลงคะแนนเป็นไปด้วยความเรียบร้อยรวมทั้งต้องมิให้ผู้ใดเข้าไปในสถานที่ลงคะแนนเว้นแต่ผู้มีหน้าที่เกี่ยวข้องกับการลงคะแนนในระหว่างเวลาเปิดการลงคะแนน(๖) ตรวจสอบหลักฐานการแสดงตนของผู้มีสิทธิลงคะแนนบันทึกชื่อและหมายเหตุลงในบัญชีรายชื่อผู้มีสิทธิลงคะแนน(๗) ส่งบัตรลงคะแนนให้กับผู้มีสิทธิลงคะแนนเพื่อใช้สิทธิลงคะแนน(๘) จัดระเบียบในการเข้าไปลงคะแนนให้เป็นไปด้วยความเรียบร้อย(๙) ดำเนินการตรวจนับคะแนน(๑๐)รักษาความสงบเรียบร้อยในสถานที่ตรวจนับคะแนนเพื่อให้การตรวจนับคะแนนเป็นไปด้วยความเรียบร้อยรวมทั้งต้องมิให้ผู้ใดเข้าไปในสถานที่ตรวจนับคะแนนเว้นแต่ผู้มีหน้าที่เกี่ยวข้องกับการตรวจนับคะแนนในระหว่างที่มีการตรวจนับคะแนนข้อ ๑๗ ในกรณีที่ปรากฏต่อคณะกรรมการดำเนินการเลือกว่าผู้สมัครรับเลือกผู้ใดตายหรือขาดคุณสมบัติหรือมีลักษณะต้องห้ามตามที่กำหนดไว้ในข้อ๑๐ ให้คณะกรรมการดำเนินการเลือกแจ้งให้คณะอนุกรรมการประจำสถานที่เลือกและตรวจนับคะแนนทราบและให้คณะอนุกรรมการประจำสถานที่เลือกและตรวจนับคะแนนปิดประกาศรายชื่อผู้สมัครรับเลือกผู้นั้นไว้ณ สถานที่ลงคะแนนเพื่อให้ผู้มีสิทธิลงคะแนนทราบข้อ ๑๘ ในวันลงคะแนนให้คณะกรรมการดำเนินการเลือกมอบหมายให้กรรมการดำเนินการเลือกจำนวนไม่น้อยกว่าสามคนมาประจำณ สถานที่ลงคะแนนและสถานที่ตรวจนับคะแนนเพื่อให้การดำเนินการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดเป็นไปตามระเบียบนี้ข้อ ๑๙ สมาคมกีฬาแห่งจังหวัดที่ประสงค์จะส่งบุคคลใดมาเป็นผู้สังเกตการณ์ในการลงคะแนนหรือการตรวจนับคะแนนให้ยื่นหนังสือแต่งตั้งผู้สังเกตการณ์จำนวนหนึ่งคนต่อคณะกรรมการดำเนินการเลือกก่อนวันเลือกไม่น้อยกว่าสามวันผู้สังเกตการณ์ต้องอยู่ในสถานที่ที่คณะอนุกรรมการประจำสถานที่เลือกและตรวจนับคะแนนกำหนดไว้โดยสามารถมองเห็นการปฏิบัติงานของคณะอนุกรรมการประจำสถานที่เลือกและตรวจนับคะแนนได้หากผู้สังเกตการณ์กระทำการอันเป็นอุปสรรคแก่การลงคะแนนหรือการปฏิบัติงานของคณะอนุกรรมการประจำสถานที่เลือกและตรวจนับคะแนนให้ประธานอนุกรรมการประจำสถานที่เลือกและตรวจนับคะแนนมีอำนาจสั่งให้ผู้นั้นออกไปจากสถานที่สังเกตการณ์ได้ข้อ ๒๐ ในวันลงคะแนนให้ประธานอนุกรรมการประจำสถานที่เลือกและตรวจนับคะแนนเปิดการลงคะแนน ตั้งแต่เวลา๑๓.๐๐ นาฬิกา โดยเปิดหีบบัตรลงคะแนนในที่เปิดเผยแสดงให้ผู้มีสิทธิลงคะแนนซึ่งอยู่ณ สถานที่เลือก เห็นว่าหีบบัตรลงคะแนนเป็นหีบเปล่าแล้วให้ทำการบันทึกการดำเนินการดังกล่าวโดยให้ผู้มีสิทธิลงคะแนนไม่น้อยกว่าสองคนซึ่งอยู่ ณสถานที่เลือกในขณะนั้นลงลายมือชื่อในบันทึกด้วยข้อ ๒๑ การลงคะแนนให้ลงคะแนนโดยวิธีการลงคะแนนลับในการลงคะแนน ให้ผู้มีสิทธิลงคะแนนไปแสดงตนต่ออนุกรรมการประจำสถานที่เลือกและตรวจนับคะแนนโดยแสดงหลักฐานการเป็นนายกสมาคมกีฬาแห่งจังหวัดให้อนุกรรมการประจำสถานที่เลือกและตรวจนับคะแนนตรวจสอบรายชื่อในบัญชีรายชื่อผู้มีสิทธิลงคะแนนและให้ผู้มีสิทธิลงคะแนนลงลายมือชื่อในบัญชีรายชื่อผู้มีสิทธิลงคะแนนแล้วให้อนุกรรมการประจำสถานที่เลือกและตรวจนับคะแนนมอบบัตรลงคะแนนที่มีลายมือชื่อของประธานกรรมการดำเนินการเลือกกำกับเป็นหลักฐานให้แก่ผู้นั้นเพื่อไปลงคะแนนผู้มีสิทธิลงคะแนนต้องมาใช้สิทธิด้วยตนเองจะมอบให้ผู้อื่นมาใช้สิทธิแทนไม่ได้ข้อ ๒๒ เมื่อผู้มีสิทธิลงคะแนนได้รับบัตรลงคะแนนแล้วให้ไปยังคูหาลงคะแนนที่ว่างคูหาละหนึ่งคน โดยให้ทำเครื่องหมายกากบาทในบัตรลงคะแนนในช่องทำเครื่องหมายให้ตรงกับหมายเลขประจำตัวผู้สมัครรับเลือกซึ่งตนต้องการเลือกเพียงหมายเลขเดียวหรือในกรณีที่ผู้มีสิทธิลงคะแนนไม่ประสงค์จะลงคะแนนให้ทำเครื่องหมายกากบาทในช่องทำเครื่องหมายไม่ลงคะแนน แล้วพับบัตรลงคะแนนเพื่อมิให้ผู้อื่นทราบว่าตนลงคะแนนให้แก่ผู้ใดแล้วนำบัตรลงคะแนนนั้นใส่ลงหีบบัตรลงคะแนนด้วยตนเองต่อหน้าอนุกรรมการประจำสถานที่เลือกและตรวจนับคะแนนแล้วออกไปจากสถานที่ลงคะแนนทั้งนี้ ต้องลงคะแนนให้แล้วเสร็จภายในเวลาอันสมควรข้อ ๒๓ ผู้มีสิทธิลงคะแนนจะนำโทรศัพท์อุปกรณ์สื่อสาร อุปกรณ์บันทึกภาพหรืออุปกรณ์อื่นใดในลักษณะเดียวกันเข้าไปในสถานที่ลงคะแนนไม่ได้ในขณะลงคะแนน ผู้มีสิทธิลงคะแนนจะกระทำด้วยประการใด ๆเพื่อสร้างหลักฐานการลงคะแนนของตนไม่ได้ข้อ ๒๔ เมื่อถึงเวลา๑๖.๐๐ นาฬิกาให้ประธานอนุกรรมการประจำสถานที่เลือกและตรวจนับคะแนนประกาศปิดการลงคะแนน เช่นกล่าวว่า บัดนี้ถึงเวลา ๑๖.๐๐ นาฬิกาแล้วให้ปิดการลงคะแนน ถ้ามีผู้มีสิทธิลงคะแนนซึ่งประสงค์จะลงคะแนนได้มาอยู่ในสถานที่ลงคะแนนแล้วก่อนเวลา๑๖.๐๐ นาฬิกา ให้ดำเนินการมอบบัตรลงคะแนนตามข้อ ๒๑ให้แก่ผู้นั้นและเมื่อผู้มีสิทธิลงคะแนนนั้นลงคะแนนเสร็จสิ้นแล้วให้คณะอนุกรรมการประจำสถานที่เลือกและตรวจนับคะแนนลงลายมือชื่อในป้ายสำหรับปิดช่องใส่บัตรลงคะแนนและนำป้ายดังกล่าวไปปิดบนหีบบัตรลงคะแนนข้อ ๒๕ ให้คณะอนุกรรมการประจำสถานที่เลือกและตรวจนับคะแนนนำบัตรลงคะแนนที่เหลือมานับให้ทราบจำนวนและทำเครื่องหมายโดยเจาะบัตรลงคะแนนที่เหลือทุกบัตรหรือกระทำด้วยวิธีการอื่นใดที่สามารถป้องกันมิให้ใช้บัตรลงคะแนนที่เหลืออยู่ได้แล้วทำรายงานเกี่ยวกับจำนวนผู้มาใช้สิทธิลงคะแนนและจำนวนบัตรลงคะแนนที่เหลือเมื่อเสร็จสิ้นการลงคะแนนแล้วและให้ลงชื่อกำกับรายงานนั้นไว้จำนวนสามชุด เพื่อ(๑) ปิดประกาศไว้ ณ สถานที่ลงคะแนน(๒) ส่งให้คณะกรรมการดำเนินการเลือก(๓) เก็บไว้เป็นหลักฐานหมวด ๔การตรวจนับคะแนน ข้อ ๒๖ เมื่อปิดการลงคะแนนแล้ว ให้คณะอนุกรรมการประจำสถานที่เลือกและตรวจนับคะแนนดำเนินการตรวจนับคะแนนณสถานที่ตรวจนับคะแนนโดยเปิดเผยต่อหน้าผู้ซึ่งอยู่ในสถานที่ตรวจนับคะแนนและบริเวณโดยรอบสถานที่นั้นและให้ดำเนินการจนแล้วเสร็จในรวดเดียวภายในเวลา ๑๘.๐๐ นาฬิกา ของวันเลือกโดยห้ามมิให้เลื่อนหรือประวิงการตรวจนับคะแนนข้อ ๒๗ ในกรณีที่ผู้สังเกตการณ์กระทำการอันเป็นอุปสรรคแก่การตรวจนับคะแนนหรือการปฏิบัติงานของคณะอนุกรรมการประจำสถานที่เลือกและตรวจนับคะแนนให้ประธานอนุกรรมการประจำสถานที่เลือกและตรวจนับคะแนนมีอำนาจสั่งให้ผู้นั้นออกไปจากสถานที่สังเกตการณ์ได้ข้อ ๒๘ ในการตรวจนับคะแนนให้คณะอนุกรรมการประจำสถานที่เลือกและตรวจนับคะแนนเปิดหีบบัตรลงคะแนนแล้วดำเนินการตรวจนับคะแนนตามลำดับ ดังต่อไปนี้(๑) อนุกรรมการประจำสถานที่เลือกและตรวจนับคะแนนคนที่หนึ่งมีหน้าที่หยิบบัตรลงคะแนนทีละฉบับและคลี่บัตรส่งให้อนุกรรมการประจำสถานที่เลือกและตรวจนับคะแนนคนที่สอง(๒) อนุกรรมการประจำสถานที่เลือกและตรวจนับคะแนนคนที่สองมีหน้าที่วินิจฉัยบัตรลงคะแนนและอ่านผลการลงคะแนน(๓) อนุกรรมการประจำสถานที่เลือกและตรวจนับคะแนนคนที่สามมีหน้าที่เจาะบัตรลงคะแนนที่ได้วินิจฉัยและอ่านผลการลงคะแนนจากอนุกรรมการประจำสถานที่เลือกและตรวจนับคะแนนคนที่สองแล้วใส่ลงในภาชนะที่เตรียมไว้สำหรับใส่บัตรเสีย บัตรดีและบัตรที่ไม่ประสงค์ลงคะแนน แล้วแต่กรณี(๔) อนุกรรมการประจำสถานที่เลือกและตรวจนับคะแนนคนที่สี่มีหน้าที่ขานทวนคะแนนและขีดคะแนนในบันทึกการตรวจนับคะแนนโดยต้องให้บุคคลทั่วไปที่อยู่ในบริเวณโดยรอบสถานที่ตรวจนับคะแนนเห็นการขีดคะแนนอย่างชัดเจนอนุกรรมการประจำสถานที่เลือกและตรวจนับคะแนนที่เหลือมีหน้าที่ช่วยเหลืออำนวยความสะดวกและคอยสับเปลี่ยนในการปฏิบัติหน้าที่กับอนุกรรมการประจำสถานที่เลือกและตรวจนับคะแนนที่ปฏิบัติหน้าที่อยู่ข้อ ๒๙ บัตรลงคะแนนต่อไปนี้ให้ถือเป็นบัตรเสียและไม่ให้นับคะแนน(๑)บัตรที่มิใช่บัตรฉบับที่อนุกรรมการประจำสถานที่เลือกและตรวจนับคะแนนมอบให้หรือบัตรที่ไม่มีลายมือชื่อของประธานกรรมการดำเนินการเลือกกำกับเป็นหลักฐาน(๒) บัตรที่เขียนเครื่องหมายกากบาทในช่องหมายเลขประจำตัวผู้สมัครรับเลือกเกินหนึ่งเครื่องหมาย(๓)บัตรที่มิได้เขียนเครื่องหมายกากบาทในช่องหมายเลขประจำตัวผู้สมัครรับเลือกเลย(๔)บัตรที่เขียนเครื่องหมายอื่นนอกจากเครื่องหมายกากบาทในช่องหมายเลขประจำตัวผู้สมัครรับเลือก(๕) บัตรที่เขียนเครื่องหมายกากบาทในช่องหมายเลขประจำตัวผู้สมัครรับเลือกที่ตายหรือขาดคุณสมบัติหรือมีลักษณะต้องห้ามตามที่ได้ปิดประกาศไว้ตามข้อ ๑๗(๖)บัตรที่เขียนเครื่องหมายในช่องหมายเลขประจำตัวผู้สมัครรับเลือกไม่ชัดเจนจนไม่สามารถทราบเจตนาอันแท้จริงของผู้เลือกได้ข้อ ๓๐ ให้ประธานอนุกรรมการประจำสถานที่เลือกและตรวจนับคะแนนสลักหลังบัตรเสียว่าเสีย และลงลายมือชื่อกำกับไว้หมวด ๕การประกาศผลการเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัด ข้อ ๓๑ เมื่อเสร็จสิ้นการตรวจนับคะแนนให้คณะอนุกรรมการประจำสถานที่เลือกและตรวจนับคะแนนประกาศผลการตรวจนับคะแนน ณสถานที่ตรวจนับคะแนน และให้จัดทำบัญชีรายชื่อผู้ได้รับเลือกโดยเรียงลำดับผู้ได้รับคะแนนมากที่สุดจนถึงผู้ได้รับคะแนนน้อยที่สุดและให้ผู้ได้รับคะแนนมากที่สุดเป็นผู้ได้รับเลือกในกรณีที่มีผู้ได้รับคะแนนมากที่สุดเท่ากันให้ประธานกรรมการดำเนินการเลือกจับสลากโดยเปิดเผยเพื่อให้ได้ผู้ได้รับเลือกในลำดับแรกจำนวนหนึ่งคนและจัดเรียงลำดับผู้ได้รับเลือกในลำดับถัดไปในกรณีที่มีผู้ได้รับคะแนนลำดับอื่นเท่ากันให้ประธานกรรมการดำเนินการเลือกจับสลากโดยเปิดเผย เพื่อจัดเรียงลำดับในระหว่างผู้ได้รับคะแนนเท่ากันให้คณะอนุกรรมการประจำสถานที่เลือกและตรวจนับคะแนนเก็บบัตรลงคะแนนที่ใช้ตรวจนับคะแนนใส่ซองปิดผนึกโดยลงลายมือชื่อคณะอนุกรรมการประจำสถานที่เลือกและตรวจนับคะแนนกำกับไว้บนซองและแยกเก็บบัตรเสียหรือบัตรลงคะแนนที่เหลือไว้ต่างหากและเก็บบัตรลงคะแนนทั้งหมดไว้ด้วยกันในหีบบัตรลงคะแนนโดยปิดหีบบัตรลงคะแนนใส่กุญแจไว้แล้วส่งมอบให้คณะกรรมการดำเนินการเลือกเพื่อดำเนินการต่อไปข้อ ๓๒ เมื่อคณะอนุกรรมการประจำสถานที่เลือกและตรวจนับคะแนนประกาศผลการตรวจนับคะแนนแล้วถ้าผู้สมัครรับเลือกเห็นว่าการลงคะแนนหรือการตรวจนับคะแนนเป็นไปโดยไม่ถูกต้องหรือไม่ชอบด้วยกฎหมายให้มีสิทธิยื่นคำคัดค้านต่อคณะกรรมการดำเนินการเลือกภายในสามวันนับแต่วันเลือกเมื่อคณะกรรมการดำเนินการเลือกได้รับคำคัดค้านแล้วให้ดำเนินการพิจารณาวินิจฉัยสั่งการให้แล้วเสร็จภายในสามวันคำวินิจฉัยของคณะกรรมการดำเนินการเลือกให้เป็นที่สุดข้อ ๓๓ ในกรณีที่ไม่มีการคัดค้านตามข้อ๓๒ให้คณะกรรมการดำเนินการเลือกประกาศผลการเลือกแล้วส่งรายชื่อผู้ได้รับเลือกในลำดับแรกพร้อมทั้งรายงานผลการเลือกต่อรัฐมนตรีภายในสี่วันนับแต่วันเลือกข้อ ๓๔ ในกรณีที่มีการคัดค้านให้คณะกรรมการดำเนินการเลือกรอการประกาศผลการเลือกไว้จนกว่าจะได้วินิจฉัยคำคัดค้านแล้วเสร็จในกรณีที่คำคัดค้านฟังขึ้นและทำให้ผู้ได้รับเลือกในลำดับแรกเปลี่ยนแปลงลำดับไปให้คณะกรรมการดำเนินการเลือกจัดส่งรายชื่อผู้ได้รับเลือกในลำดับถัดไปพร้อมทั้งรายงานผลต่อรัฐมนตรีภายในวันถัดจากวันที่ได้มีคำวินิจฉัยในกรณีที่คำคัดค้านฟังไม่ขึ้นหรือฟังขึ้นแต่ไม่ทำให้ผู้ได้รับเลือกในลำดับแรกเปลี่ยนแปลงลำดับไปก็ให้จัดส่งรายชื่อผู้ได้รับเลือกในลำดับแรกนั้นพร้อมทั้งรายงานผลต่อรัฐมนตรีภายในวันถัดจากวันที่ได้มีคำวินิจฉัยข้อ ๓๕ ในกรณีที่ปรากฏข้อเท็จจริงว่าผู้ได้รับเลือกในลำดับแรกตายหรือเป็นผู้ขาดคุณสมบัติหรือมีลักษณะต้องห้ามตามที่กำหนดไว้ในข้อ ๑๐ภายในสามวันนับแต่วันเลือกให้คณะกรรมการดำเนินการเลือกนำรายชื่อผู้ได้รับเลือกในลำดับถัดไปเสนอต่อรัฐมนตรีเพื่อดำเนินการต่อไปภายในสี่วันนับจากวันเลือกข้อ ๓๖ ผู้ที่จะได้รับการเสนอชื่อเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดตามระเบียบนี้ต้องไม่เป็นสมาชิกสภาท้องถิ่นหรือผู้บริหารท้องถิ่นในกรณีที่ผู้จะได้รับการเสนอชื่อตามวรรคหนึ่งเป็นสมาชิกสภาท้องถิ่นหรือผู้บริหารท้องถิ่นให้คณะกรรมการดำเนินการเลือกมีหนังสือแจ้งให้ผู้นั้นลาออกจากตำแหน่งดังกล่าวภายในสามวันนับแต่วันได้รับแจ้งจากคณะกรรมการดำเนินการเลือกหากผู้นั้นมิได้ลาออกภายในเวลาที่กำหนดให้ถือว่าผู้นั้นไม่เคยได้รับเลือกให้เป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดและในกรณีที่ผู้จะได้รับการเสนอชื่อนั้นเป็นผู้ได้รับเลือกในลำดับแรกให้คณะกรรมการดำเนินการเลือกนำรายชื่อผู้ได้รับเลือกในลำดับถัดไปเสนอต่อรัฐมนตรีโดยเร็วข้อ ๓๗ เมื่อรัฐมนตรีได้ประกาศรายชื่อผู้ได้รับเลือกเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดแล้วให้บัญชีรายชื่อผู้ได้รับเลือกเป็นอันยกเลิกไปในกรณีที่ไม่มีการเสนอรายชื่อผู้ได้รับเลือกเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดตามระเบียบนี้ให้บัญชีรายชื่อผู้ได้รับเลือกเป็นอันยกเลิกไป และให้รายงานต่อรัฐมนตรีเพื่อสั่งการต่อไปข้อ ๓๘ เมื่อรัฐมนตรีได้ประกาศรายชื่อผู้ได้รับเลือกเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดแล้วหากไม่มีการฟ้องคดีคณะกรรมการดำเนินการเลือกจะทำลายบัตรลงคะแนนหรือเอกสารอื่นที่เกี่ยวข้องก็ได้บทเฉพาะกาล ข้อ ๓๙ การเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดตามมาตรา๑๔ (๖) แห่งพระราชบัญญัติการกีฬาแห่งประเทศไทย พ.ศ. ๒๕๕๘เป็นวาระแรกหากสมาคมกีฬาแห่งจังหวัดใดยังไม่มีนายกสมาคมกีฬาแห่งจังหวัดตามกฎหมายให้ผู้ปฏิบัติหน้าที่นายกสมาคมกีฬาแห่งจังหวัดตามข้อบังคับของสมาคมกีฬานั้นเป็นผู้มีสิทธิลงคะแนนเลือกกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัดโดยแสดงหลักฐานการเป็นผู้ปฏิบัติหน้าที่นายกสมาคมกีฬาแห่งจังหวัดต่อคณะกรรมการดำเนินการเลือกและคณะอนุกรรมการประจำสถานที่เลือกและตรวจนับคะแนนประกาศณ วันที่ ๔ กันยายน พ.ศ. ๒๕๕๘กอบกาญจน์วัฒนวรางกูรรัฐมนตรีว่าการกระทรวงการท่องเที่ยวและกีฬา[เอกสารแนบท้าย]๑. ใบสมัครรับเลือกเป็นกรรมการการกีฬาแห่งประเทศไทยประเภทผู้แทนสมาคมกีฬาแห่งจังหวัด(แบบ คกก. ๒)(ดูข้อมูลจากภาพกฎหมาย)ปริยานุช/ผู้จัดทำ๑๗ กันยายน๒๕๕๘ปุณิกา/ผู้ตรวจ๑๗ กันยายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๑๓ ง/หน้า ๑๒/๑๐ กันยายน ๒๕๕๘